**ΤΡΑΠΕΖΑ ΘΕΜΑΤΩΝ- ΑΣΚΗΣΕΙΣ ΣΥΝΤΑΚΤΙΚΟΥ**

**1**

1. **Musa est unica amīca poētae :** Να μετατρέψετε το ρήμα σε ειδικό απαρέμφατο εξαρτώμενο από το *Ovidius narrat….* (μονάδες 8). Να δικαιολογηθεί η πτώση του υποκειμένου του απαρεμφάτου (2 μονάδες). (μονάδες 10)

**ΑΠ.**

*Ovidius narrat Musam esse unicam amicam poetae.*

Το υποκείμενο του ειδικού απαρεμφάτου βρίσκεται πάντα σε αιτιατική. Στη συγκεκριμένη περίπτωση υπάρχει ετεροπροσωπία.

1. **i. poēta:** να αναγνωρίσετε συντακτικά τον όρο και να δηλώσετε τη λέξη που προσδιορίζει (Μονάδες 4)

**ii.** να μετατρέψετε τον όρο poēta σε δευτερεύουσα αναφορική προσδιοριστική πρόταση, επιλέγοντας το σωστό γένος της αναφορικής αντωνυμίας, ανάλογα με τον προσδιοριζόμενο όρο, τον οποίο και θα ξαναγράψετε. (Μονάδες 6)

**ΑΠ.** ο όρος poēta λειτουργεί ως ομοιόπτωτος προσδιορισμός της παράθεσης στο υποκείμενο Ovidius. Ο προσδιορισμός της παράθεσης μπορεί να αποδίδεται με δευτερεύουσα αναφορική προσδιοριστική πρόταση, η οποία θα σχηματιστεί ως εξής:

*Ovidius, qui poeta est*, (in terrā Ponticā exulat).

1. **Musa est unica amīca poētae :** Να μετατρέψετε το ρήμα σε ειδικό απαρέμφατο εξαρτώμενο από το *Ovidius dicit….* (μονάδες 8). Να δικαιολογηθεί η πτώση του υποκειμένου του απαρεμφάτου (2 μονάδες). (μονάδες 10)

**ΑΠ.** *Ovidius dicit Musam esse unicam amīcam poētae.*

Το υποκείμενο του ειδικού απαρεμφάτου τίθεται σε αιτιατική πτώση, γιατί έχουμε ετεροπροσωπία. (dicit →Υ = Ovidius / esse→Υ = Musam)

1. **Narrat de incolis barbaris et de terrā gelidā:** Να εντοπίσετε τους 2 επιθετικούς προσδιορισμούς και να τους αντικαταστήσετε με δευτερεύουσες αναφορικές προτάσεις.

**ΑΠ.** barbaris: είναι επιθετικός προσδιορισμός στο incolis

gelidā: είναι επιθετικός προσδιορισμός στο terrā

Narrat de incolis, qui barbari sunt et de terrā, quae gelida est.

**2**

1. **Aenēas filius Anchīsae est:** Να μετατρέψετε το ρήμα σε ειδικό απαρέμφατο εξαρτώμενο από το *Scriptor* (=ο συγγραφέας) *narrat….* (να δοθεί προσοχή στις απαραίτητες αλλαγές που συνοδεύουν την μετατροπή) (μονάδες 6). Να δικαιολογηθεί η πτώση του υποκειμένου του απαρεμφάτου (4 μονάδες). (μονάδες 10)

**ΑΠ.**

*Scriptor narrat Aenēam/Aenēan filium Anchīsae esse.*

Το υποκείμενο του ειδικού απαρεμφάτου τίθεται σε αιτιατική πτώση, γιατί έχουμε ετεροπροσωπία. (narrat →Υ scriptor / esse→Υ Aeneam/Aenean)

1. **Graeci Troiam oppugnant et dolo expugnant:** αφού χωρίσετε σε προτάσεις την περίοδο (Μονάδες 2), να την ξαναγράψετε τρέποντας τη σύνταξη από ενεργητική σε παθητική (Μονάδες 8). Μονάδες 10

**ΑΠ.** Graeci Troiam oppugnant, (Graeci Troiam) dolo expugnant: δυο κύριες προτάσεις κρίσεως, εκφέρονται με Οριστική.

μετατροπή σε παθητική φωνή: *Troia a Graecis oppugnatur et dolo expugnatur*

1. **Sed venti pontum turbant :** Να μετατραπεί η ενεργητική σύνταξη στην παθητική (6 μονάδες) και να δικαιολογηθεί η μορφή του ποιητικού αιτίου (4 μονάδες).

**ΑΠ.** *Sed pontus turbatur ventis.*

Το ποιητικό αίτιο τίθεται σε απρόθετη αφαιρετική, γιατί πρόκειται για άψυχο.

1. Να εντοπίσετε το ρήμα και να αναγνωρίσετε συντακτικά τους υπόλοιπους όρους στην παρακάτω περίοδο λόγου: **Aenēas regīnae insidias Graecōrum renarrat**.

|  |  |
| --- | --- |
|  | Είναι το ρήμα της πρότασης |
|  | Είναι………………………………………………..στο……………………….. |
|  | Είναι………………………………………………..στο……………………….. |
|  | Είναι………………………………………………..στο……………………….. |
|  | Είναι………………………………………………..στο……………………….. |

**ΑΠ.**

|  |  |
| --- | --- |
| renarrat | Είναι το ρήμα της πρότασης |
| Aenēas | Είναι υποκείμενο στο ρήμα renarrat |
| insidias | Είναι άμεσο αντικείμενο στο ρήμα renarrat |
| Graecōrum | Είναι γενική υποκειμενική στο insidias |
| regīnae | Είναι έμμεσο αντικείμενο στο ρήμα renarrat |

1. Να μετατρέψετε την κύρια πρόταση **«Ibi Didō regīna novam patriam fundat»** σε απαρεμφατική με εξάρτηση από το «Vergilius narrat…», κάνοντας όλες τις απαραίτητες αλλαγές (6 μονάδες). Να δικαιολογήσετε την πτώση του υποκειμένου του απαρεμφάτου (4 μονάδες).

**ΑΠ.** *Vergilius narrat ibi Didonem reginam novam patriam fundare*.

Το υποκείμενο του ειδικού απαρεμφάτου Didonem βρίσκεται σε πτώση αιτιατική, καθώς υπάρχει ετεροπρoσωπία. Σε αιτιατική πτώση βρίσκεται και το reginam, που λειτουργεί ως ομοιόπτωτος ονοματικός προσδιορισμός (παράθεση) στο υποκείμενο του απαρεμφάτου fundare, Didonem .

**6.** Να χαρακτηρίσετε τις παρακάτω προτάσεις ως σωστές ή λανθασμένες κυκλώνοντας ανάλογα. Οι όροι όσων προτάσεων χαρακτηρίστηκαν ως λανθασμένες να χαρακτηριστούν με τη σωστή συντακτική αναγνώριση δηλώνοντας και τον όρο που προσδιορίζουν.

**i. Anchīsae:** Κατηγορούμενο στο filius Σ-Λ

**ii. cum sociis:** Εμπρόθετος προσδιορισμός που δηλώνει συνοδεία. Προσδιορίζει το navigat. Σ-Λ

**iii. ad Italiam:** Εμπρόθετος προσδιορισμός που δηλώνει στάση σε τόπο. Προσδιορίζει το navigat. Σ-Λ

**iv. venti:** Υποκείμενο στο ρήμα turbant Σ-Λ

**v. regīna:** Υποκείμενο στο ρήμα fundat Σ-Λ

**vi. insidias:** Άμεσο αντικείμενο στο renarrat Σ-Λ

**ΑΠ.**

i. ΛΑΘΟΣ

ii. ΣΩΣΤΟ

iii. ΛΑΘΟΣ

iv. ΣΩΣΤΟ

v. ΛΑΘΟΣ

vi. ΣΩΣΤΟ

i. Anchīsae: ~~Κατηγορούμενο~~ γενική κτητική στο filius

iii. ad Italiam: Εμπρόθετος προσδιορισμός που δηλώνει ~~στάση~~ κίνηση σε τόπο. Προσδιορίζει το navigat.

v. regīna: ~~Υποκείμενο στο ρήμα fundat~~ Παράθεση στο Didō

**3**

1. **… superba formā suā :** Να δηλώσετε το εξωτερικό αναγκαστικό αίτιο με ισοδύναμη έκφραση, χρησιμοποιώντας μια από τις προθέσεις ob, per ή propter.

**ΑΠ.** *… superba propter formam suam (ή ob formam suam ή per formam suam)*

1. Να μετατρέψετε την κύρια πρόταση **«regia hostia deo placet!»** σε απαρεμφατική με εξάρτηση από το *Oraculum incolis respondet*, κάνοντας όλες τις απαραίτητες αλλαγές (6 μονάδες). Να δικαιολογήσετε την πτώση του υποκειμένου του απαρεμφάτου (4 μονάδες).

**ΑΠ.** *Oraculum incolis respondet regiam hostiam deo placere.*

Το υποκείμενο του ειδικού απαρεμφάτου hostiam βρίσκεται σε πτώση αιτιατική καθώς υπάρχει ετεροπρoσωπία. Σε αιτιατική πτώση βρίσκεται και το regiam που λειτουργεί ως ομοιόπτωτος, επιθετικός προσδιορισμός στο υποκείμενο hostiam του απαρεμφάτου placere.

1. Tum Cēpheus Andromedam ad scopulum adligat: να μετατρέψετε την ενεργητική σύνταξη σε παθητική.

**ΑΠ.** Tum Andromeda a Cepheo ad scopulum adligatur.

1. regia hostia: Αφού προσδιορίσετε τη συντακτική θέση του hostia (4 μονάδες), να μετατρέψετε τον επιθετικό προσδιορισμό regia σε αναφορική προσδιοριστική πρόταση (6 μονάδες)

**ΑΠ.** hostia: Υποκείμενο στο placet /hostia, quae est regia

1. **se comparat:** να δηλωθεί η συντακτική θέση του se (2 μονάδες) και να αναγνωριστεί το είδος της αυτοπάθειας (ευθεία ή πλάγια) (4 μονάδες). Να εντοπίσετε ένα ακόμα σημείο -στο κείμενο α)- όπου η αυτοπάθεια δηλώνεται με τον ίδιο τρόπο (4 μονάδες).

**ΑΠ.** Το se είναι Αντικείμενο στο comparat. Πρόκειται για ευθεία ή άμεση αυτοπάθεια (το se αναφέρεται στο Υποκείμενο του comparat, Cassiope).

Άλλο ένα σημείο ευθείας αυτοπάθειας -στο κείμενο α)- είναι το «se movet».

1. Να αναγνωρίσετε συντακτικά τις λέξεις:

superba είναι ………. στο ……….

cum Nymphis είναι ………. στο ……….

Deo είναι ………. στο ……….

calceis είναι ………. στο ……….

Cepheus, Cassiope, incolae είναι ………. στο ……….

**ΑΠ.** superba ΰ επιρρηματικό κατηγορούμενο του τρόπου που προσδιορίζει το ρήμα comparat

και αναφέρεται στο υποκείμενό του Cassiope

cum Nymphis ΰ εμπρόθετος επιρρηματικός προσδιορισμός της παραβολής/σύγκρισης στο ρήμα comparat

deo ΰ αντικείμενο στο ρήμα placet

calceis ΰ αφαιρετική (οργανική) του οργάνου ή του μέσου στο advolat

Cepheus, Cassiope, incolae ΰ υποκείμενα στο ρήμα gaudent

1. Η αυτοπάθεια στα λατινικά κανονικά εκφράζεται: α) με κτητική αντωνυμία γ΄προσώπου και β) προσωπική αντωνυμία γ΄ προσώπου, λόγω έλλειψης αυτοπαθητικών αντωνυμιών. Να εντοπίσετε δύο παραδείγματα αυτοπάθειας, ένα με κτητική αντωνυμία και ένα με προσωπική αντωνυμία (4 μονάδες) και να εξηγήσετε γιατί έχουμε αυτοπάθεια σε κάθε περίπτωση (6 μονάδες).

**ΑΠ.** Παράδειγμα αυτοπάθειας με κτητική αντωνυμία: «sua». Η κτητική αντωνυμία «sua»αναφέρεται στο υποκείμενο (Cassiope) του ρήματος της πρότασης (comparat) και, επομένως,έχουμε ευθεία ή άμεση αυτοπάθεια.

Παράδειγμα αυτοπάθειας με προσωπική αντωνυμία: «se» (το 1ο στο κείμενο). Η αντωνυμία«se» αναφέρεται στο υποκείμενο (Cassiope) του ρήματος της πρότασης (comparat) και,επομένως, έχουμε ευθεία ή άμεση αυτοπάθεια.

ή

Παράδειγμα αυτοπάθειας με προσωπική αντωνυμία: «se» (το 2ο στο κείμενο). Η αντωνυμία«se» αναφέρεται στο υποκείμενο (belua) του ρήματος (movet) και, επομένως, έχουμε ευθεία ή άμεση αυτοπάθεια.

1. **«Perseus hastā beluam delet et Andromedam liberat»:** να μετατρέψετε την περίοδο λόγου στην παθητική φωνή.

**ΑΠ.** *«Perseus hastā beluam delet et Andromedam liberat»:* να μετατρέψετε την περίοδο λόγου στην παθητική φωνή.

**4**

1. **inter se certābant:** **i.** να βρεθεί η συντακτική λειτουργία του εμπρόθετου προσδιορισμού inter se (Μονάδες 2) και **ii.** να δηλωθεί η αλληλοπάθεια και για τα άλλα δύο πρόσωπα (α΄ και β΄ πρόσωπο), κάνοντας τις απαραίτητες αλλαγές και στον ρηματικό τύπο certābant (Μονάδες 8). Μονάδες 10

**ΑΠ.**

i. inter se: εμπρόθετος προσδιορισμός της αλληλοπάθειας στο ρήμα certabant.

ii. inter nos certabamus , inter vos certabatis.

1. **i.** Στις φράσεις **concordia maxima** (κείμενο α) να επισημάνετε τη συντακτική λειτουργία των λέξεων **maxima** και **filius**, δηλώνοντας και τις λέξεις που προσδιορίζουν. (Μονάδες 4)

**ii.** Να μετατρέψετε τους όρους **maxima** και **filius** σε δευτερεύουσες αναφορικές προσδιοριστικές προτάσεις, επιλέγοντας το σωστό γένος της αναφορικής αντωνυμίας, ανάλογα με τον προσδιοριζόμενο κάθε φορά όρο, τον οποίο και θα αντιγράψετε. (Μονάδες 6)

**ΑΠ. i.** το επίθετο maxima είναι ομοιόπτωτος, επιθετικός προσδιορισμός στη λέξη concordia.

**ii.** *concordia, quae maxima erat*

**5**

1. *Ultimis annis vitae suae in Campaniā se tenēbat. Multos in illis locis agros possidēbat. Silius animum tenerum habēbat. Gloriae Vergili studēbat ingeniumque eius fovēbat. Eum ut puer magistrum honorābat. Monumentum eius, quod Neapoli iacēbat, pro templo habēbat.*

Να αναγνωριστεί η συντακτική χρήση όλων των λέξεων του αποσπάσματος που βρίσκονται σε πτώση γενική.

**ΑΠ.**

vitae → γενική διαιρετική στο annis

suae → ομοιόπτωτος, επιθετικός προσδιορισμός στη λέξη vitae. Η αντωνυμία suae αναφέρεται στο υποκείμενο (Silius) του ρήματος (tenebat) και επομένως έχουμε ευθεία αυτοπάθεια (κτήση με αυτοπάθεια)

Vergili → γενική κτητική στη λέξη gloriae

eius → γενική κτητική στη λέξη ingenium

eius → γενική κτητική στο monumentum

1. **Multos agros possidēbat:** να μετατρέψετε τον επιθετικό προσδιορισμό σε αναφορική πρόταση.

**ΑΠ.** Multos agros possidēbat ***→ agros, qui multi errant***

1. **«Ultimis annis vitae suae in Campaniā se tenēbat»** : Αφού αναγνωρίσετε ως προς τη συντακτική λειτουργία τον όρο«in Campaniā» , εντοπίζοντας και τη λέξη από την οποία εξαρτάται (μονάδες 4), να τον αντικαταστήσετε με τη λέξη domus, δηλώνοντας την ίδια επιρρηματική σχέση (μονάδες 6).

**ΑΠ.** Στη φράση «Ultimis annis vitae suae in Campaniā se tenēbat» το in Campaniā είναι εμπρόθετος προσδιορισμός που δηλώνει στάση σε τόπο στο ρήμα tenēbat.

Αντικατάσταση με τη λέξη domus: in Campaniā → domi

1. **Ultimis annis vitae suae:** από τους όρους που σας δίνονται να εντοπίσετε ποιος δηλώνει αυτοπάθεια, προσδιορίζοντας αν αυτή είναι ευθεία/άμεση ή πλάγια/έμμεση (μονάδες 4). Στη συνέχεια να αντικαταστήσετε τον όρο που δηλώνει αυτοπάθεια με την κατάλληλη αντωνυμία, ώστε να δηλώνεται κτήση χωρίς αυτοπάθεια (μονάδες 6), επισημαίνοντας και τη νοηματική διαφορά που προκύπτει.

**ΑΠ. Ultimis annis vitae suae:** Ο όρος που δηλώνει αυτοπάθεια είναι η αντωνυμία suae και επειδή το suae αναφέρεται στο υποκείμενο Silius Italicus του ρήματος tenebat της πρότασης μέσα στην οποία βρίσκονται οι όροι vitae suae («Ultimis annis vitae suae in Campania se tenebat»), έχουμε ευθεία/άμεση αυτοπάθεια.

**6**

1. Να εντοπίσετε το ρήμα και να αναγνωρίσετε συντακτικά τους υπόλοιπους όρους στην παρακάτω περίοδο λόγου:

|  |
| --- |
| […] boni viri libenter leges servant.  ………………….. Είναι το ρήμα της πρότασης |
| Είναι………………………………………………..στο……………………….. |
| Είναι………………………………………………..στο……………………….. |
| Είναι………………………………………………..στο……………………….. |
| Είναι………………………………………………..στο……………………….. |

|  |  |
| --- | --- |
| **ΑΠ.** […] boni viri libenter leges servant.  servant | Είναι το ρήμα της πρότασης |
| viri | Είναι το υποκείμενο του ρήματος servant |
| boni | Είναι επιθετικός προσδιορισμός στο υποκείμενο του ρήματος viri |
| libenter | Είναι επιρρηματικός προσδιορισμός του τρόπου στο ρήμα servant |
| leges | Είναι αντικείμενο στο ρήμα servant |

1. **«…boni viri libenter leges servant» : να** εντοπίσετε τους επιθετικούς προσδιορισμούς (2 μονάδες) και ναμετατρέψετε τον καθένα σε δευτερεύουσα αναφορική προσδιοριστική πρόταση (8 μονάδες).

**ΑΠ.** Viri, qui boni sunt.

1. **Apud antīquos Rōmānos concordia maxima:** Στην παραπάνω περίοδο λόγου, αφού εντοπίσετε τον δεύτερο στη σειρά επιθετικό προσδιορισμό και τον όρο τον οποίο προσδιορίζει (4 μονάδες), στη συνέχεια να τον αντικαταστήσετε με δευτερεύουσα αναφορική πρόταση (6 μονάδες).

**ΑΠ.** Apud antīquos Rōmānos concordia maxima…

Ο όρος maxima λειτουργεί ως επιθετικός προσδιορισμός στον όρο concordia

Αναλύεται ως εξής: …**concordia, quae maxima erat**

1. **In eā civitāte, quam leges continent, boni viri libenter leges servant.**

Να τραπεί η περίοδος από την ενεργητική σύνταξη στην παθητική (μονάδες 7) και να δικαιολογηθούν οι τύποι του ποιητικού αιτίου (μονάδες 3).

**ΑΠ. In** eā civitāte, quae legibus continetur, a bonis viris libenter leges servantur.

Tο ποιητικό αίτιο legibus εκφέρεται με απρόθετη αφαιρετική, γιατί είναι άψυχο, ενώ το ποιητικό αίτιο a bonis viris εκφέρεται εμπρόθετα με a(b)+αφαιρετική, γιατί είναι έμψυχο.

1. **Lex enim est fundamentum libertātis, fons aequitātis. Mens et animus et consilium et sententia civitātis posita est in legibus. Ut corpora nostra sine mente, sic civitas sine lege non stat. Legum ministri sunt magistrātus, legum interpretes iudices, legum denique omnes servi sumus: sic enim liberi esse possumus:** Να εντοπίσετε και να αναγνωρίσετε συντακτικά πέντε ονοματικούς ετερόπτωτους προσδιορισμούς στο απόσπασμα, καταγράφοντας παράλληλα και τον όρο τον οποίο προσδιορίζουν.

**ΑΠ.**

libertatis → γενική αντικειμενική στο fundamentum

aequitatis → γενική υποκειμενική στο fons

civitatis → γενική κτητική αναφέρεται στα υποκείμενα του ρήματος (mens, animus, consilium και sententia) / γενική υποκειμενική στο sententia

legum (το πρώτο του αποσπάσματος) → γενική αντικειμενική στο ministri

legum (το δεύτερο του αποσπάσματος) → γενική αντικειμενική στη λέξη interpretes

legum (το τρίτο του αποσπάσματος) → γενική αντικειμενική στη λέξη servi

1. **Lex enim est fundamentum libertātis, fons aequitātis:** να μετατρέψετε την κύρια πρόταση σε απαρεμφατική, με εξάρτηση από το “Cicero dicit”, κάνοντας όλες τις απαραίτητες αλλαγές (6 μονάδες). Να δικαιολογήσετε την πτώση του υποκειμένου του απαρεμφάτου (4 μονάδες).

**ΑΠ.** Cicero dicit legem enim esse fundamentum libertātis, fontem aequitātis

Το υποκείμενο του ειδικού απαρεμφάτου τίθεται σε αιτιατική πτώση, γιατί έχουμε ετεροπροσωπία (dicit → Υ = Cicero / esse → Υ = legem).

**7**

1. **Caesar… remanere:** στο απόσπασμα αυτό, να εντοπίσετε τους εμπρόθετους προσδιορισμούς και να τους αναγνωρίσετε συντακτικά, συμπληρώνοντας τον παρακάτω πίνακα:

|  |  |
| --- | --- |
| **προσδιορισμός** | **συντακτική λειτουργία** |
| είναι…………….……. στο ……………………… | |
| είναι…………….……. στο ……………………… | |
| είναι…………….……. στο ……………………… | |
| είναι…………….……. στο ……………………… | |
| είναι…………….……. στο ……………………… | |

|  |  |  |
| --- | --- | --- |
| **ΑΠ.** **προσδιορισμός** | | **συντακτική λειτουργία** |
| propter inopiam | είναι εμπρόθετος της αιτίας (εξωτερικό αναγκαστικό αίτιο) στο ρήμα conlocat | |
| in hibernis | είναι εμπρόθετος της στάσης σε τόπο στο ρήμα conlocat | |
| ex quibus | είναι εμπρόθετος του διαιρεμένου όλου στο quattuor | |
| in Nerviis | είναι εμπρόθετος της στάσης σε τόπο στο απαρέμφατο hiemare | |
| in Belgis | είναι εμπρόθετος της στάσης σε τόπο στο απαρέμφατο remanere | |

1. **Legatos omnes frumentum in castra importare iubet:** να ξαναγράψετε την πρόταση χρησιμοποιώντας το παθητικό απαρέμφατο στη θέση του ενεργητικού, κάνοντας τις απαραίτητες αλλαγές. Μπορείτε να ξεκινήσετε με τη φράση *«Caesar iubet…».*

Moνάδες 10

**ΑΠ.** *Caesar iubet frumentum in castra importari a legatis omnibus.*

1. **Hostes adventāre audio.**

Να εξαρτήσετε τη φράση από το *Caesar dicit* δημιουργώντας απαρεμφατική σύνταξη (μονάδες 6) και να δικαιολογήσετε την πτώση του υποκειμένου του απαρεμφάτου που δημιουργήσατε (μονάδες 4). (μονάδες 10)

**ΑΠ.** *Caesar dicit se hostes adventare audire.*

Το υποκείμενο του ειδικού απαρεμφάτου βρίσκεται πάντα σε αιτιατική πτώση και δεν παραλείπεται (λατινισμός).

Σημείωση: Βλέπε μάθημα XIV (Respondit ille se esse Orcum.)

**4. «Ex quibus quattuor in Nerviis hiemare iubet et tribus imperat in Belgis remanere.»:** να γράψετε τους βασικούς όρους (υποκείμενο, αντικείμενο) των ρημάτων της προηγούμενης περιόδου (5 μονάδες) και να εξηγήσετε ποια διαφορά έχουν ως προς τη σύνταξή τους (5μονάδες).

**ΑΠ.**

Caesar: εννοούμενο υποκείμενο των ρημάτων iubet και imperat

hiemare: αντικείμενο του ρήματος iubet και τελικό απαρέμφατο (σύμφωνα με το λεξιλόγιο του σχολικού βιβλίου)

ή θεωρούμε το ρήμα iubet δίπτωτο (σύμφωνα με το λεξικό του Στ. Κουμανούδη) και σε αυτή την περίπτωση:

quattuor: άμεσο αντικείμενο στο ρήμα iubet ή legiones: εννοούμενο άμεσο αντικείμενο στο ρήμα iubet (στην περίπτωση αυτή το quattuor είναι επιθετικός προσδιορισμός στο legiones)

hiemare: έμμεσο αντικείμενο στο ρήμα iubet και τελικό απαρέμφατο

remanere: άμεσο αντικείμενο στο ρήμα imperat και τελικό απαρέμφατο

tribus: έμμεσο αντικείμενο στο ρήμα imperat ή legionibus: εννοούμενο έμμεσο αντικείμενο στο ρήμα imperat (στην περίπτωση αυτή το tribus είναι επιθετικός προσδιορισμός στο legionibus)

**Η διαφορά στη σύνταξη των δύο ρημάτων, αν και είναι συνώνυμα, είναι η εξής:**

Το ρήμα iubet συντάσσεται με τελικό απαρέμφατο ή με αιτιατική (άμεσο αντικείμενο) και τελικό απαρέμφατο (έμμεσο αντικείμενο).

Το ρήμα imperat συντάσσεται με δοτική (έμμεσο αντικείμενο) και τελικό απαρέμφατο (άμεσο αντικείμενο).

1. **Legātos omnes frumentum in castra importāre iubet.**

Αφού αναγνωρίσετε το είδος της σύνταξης του απαρεμφάτου (ενεργητική / παθητική) και εντοπίσετε το υποκείμενό του (4 μονάδες), να το μετατρέψετε στην αντίθετη σύνταξη και να κάνετε όλες τις απαραίτητες αλλαγές (6 μονάδες).

**ΑΠ.** importare: απαρέμφατο σε ενεργητική σύνταξη με υποκείμενο το legatos

**Frumentum in castra importari iubet (a legatis omnibus).**

1. Στην παρακάτω περίοδο λόγου να μετατρέψετε το απαρέμφατο στην παθητική σύνταξη (μονάδες 4), κάνοντας τις απαραίτητες αλλαγές στους κύριους όρους της πρότασης (μονάδες 4). Στη συνέχεια να δικαιολογήσετε τη χρήση της παθητικής σύνταξης στο απαρέμφατο (μονάδες 2).

(Caesar) legātos omnes frumentum in castra importāre iubet.

**ΑΠ.** **Caesar frumentum in castra a legatis omnibus importari iubet .**

Mε το παθητικό απαρέμφατο (importari) δεν θέλουμε να δηλώσουμε το υποκείμενο

Η χρήση αυτή συνηθίζεται σε στρατιωτικές διαταγές, απαγορεύσεις.

1. in castra: να γίνουν οι απαραίτητες αλλαγές, ώστε ο εμπρόθετος να δηλώνει τη στάση σε τόπο.

**ΑΠ.** στάση σε τόπο → in castris

**8**

1. **Cum in venatiōnibus eris:** Να αναγνωρίσετε το είδος της πρότασης (4 μονάδες), να δηλώσετε τη συντακτική λειτουργία της (4 μονάδες) και πώς εκφέρεται (2 μονάδες).

**ΑΠ.** Cum in venatiōnibus eris:

Δευτερεύουσα επιρρηματική χρονική πρόταση. Λειτουργεί ως επιρρηματικός προσδιορισμός του χρόνου στο ρήμα της κύριας πρότασης licebit. Εκφέρεται με οριστική (eris) (γιατί δηλώνει μόνο το χρόνο).

1. **vidēbis non Diānam in montibus sed Minervam errāre:** να προσδιορίσετε τη συντακτική θέση του απαρεμφάτου errāre (4 μονάδες), να αναγνωρίσετε το είδος του (2 μονάδες), να γράψετε το Υποκείμενό του (2 μονάδες) και να δικαιολογήσετε την πτώση του (2 μονάδες).

**ΑΠ.** Συντακτική θέση: Αντικείμενο στο videbis

Είδος: ειδικό απαρέμφατο (σύμφωνα με το βιβλίο του καθηγητή, σελ 31)

Υποκείμενο του απαρεμφάτου: Diānam και Minervam

Πρόκειται για περίπτωση ετεροπροσωπίας.

1. **Ego tres apros ferōces cēpi:** Αφού προσδιορίσετε τη συντακτική θέση του apros (2 μονάδες), να μετατρέψετε τον επιθετικό προσδιορισμό feroces σε αναφορική προσδιοριστική πρόταση (8 μονάδες)

ΑΠ. apros: αντικείμενο στο cepi

**apros, qui erant feroces** (λόγω του cepi που είναι ιστορικός χρόνος)

1. **Gaius Plinius Cornēlio Tacito suo salūtem:** να χαρακτηρίσετε την πρόταση ως προς το είδος της (2 Μονάδες) και να γράψετε το ρήμα που εννοείται (5 Μονάδες). Ποιος είναι ο συντακτικός ρόλος του όρου salūtem (3 Μονάδες);

**ΑΠ.** Η πρόταση είναι κύρια, κρίσεως (εκφέρεται με Οριστική), στην οποία εννοείται το ρήμα dicit. Ο όρος salutem είναι αντικείμενο στο εννοούμενο dicit (βλ. και εισαγωγικό σημείωμα στο σχολικό εγχειρίδιο).

1. **«Silvae et solitūdo sunt magna incitamenta cogitatiōnis.»:** να εντοπίσετε τους επιθετικούς προσδιορισμούς (2 μονάδες) και να μετατρέψετε τον καθένα σε δευτερεύουσα αναφορική προσδιοριστική πρόταση (8 μονάδες).

**ΑΠ. Incitamenta, quae magna sunt.**

1. **Cum in venatiōnibus eris, licēbit tibi quoque pugillāres adportāre: vidēbis non Diānam in montibus sed Minervam errāre.**

Να εντοπίσετε τους επιρρηματικούς προσδιορισμούς των δοθέντων αποσπασμάτων και να συμπληρώσετε τον πίνακα που ακολουθεί.

|  |  |  |  |  |
| --- | --- | --- | --- | --- |
| ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ | ΜΟΡΦΗ | ΟΡΟΣ ΑΝΑΦΟΡΑΣ | | ΕΠΙΡΡΗΜΑΤΙΚΗ ΣΧΕΣΗ |
|  |  |  |  | |
|  |  |  |  | |
|  |  |  |  | |

|  |  |  |  |
| --- | --- | --- | --- |
| ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ | ΜΟΡΦΗ | ΟΡΟΣ ΑΝΑΦΟΡΑΣ | ΕΠΙΡΡΗΜΑΤΙΚΗ ΣΧΕΣΗ |
| Cum…eris | δευτερεύουσα πρόταση | στο licebit της Κ.Π. | χρόνος |
| in venationibus | εμπρόθετος προσδιορισμός | στο eris | τόπος (μεταφορικά)/κατάσταση |
| quoque | επίρρημα | στο licebit | τρόπος |

1. **Cum in venatiōnibus eris, licēbit tibi quoque pugillāres adportāre:** Να εντοπίσετε τη δευτερεύουσα πρόταση, να αναγνωρίσετε το είδος της και να γράψετε τον τρόπο εισαγωγής, την εκφορά και τον συντακτικό της ρόλο.

**ΑΠ. Cum in venatiōnibus eris:** δευτερεύουσα επιρρηματική χρονική πρόταση, εισάγεται με τον cum, εκφέρεται με οριστική μέλλοντα (eris) και λειτουργεί ως επιρρηματικός προσδιορισμός του χρόνου στο ρήμα licebit της πρότασης εξάρτησης.

**9**

1. **Liber iam populus Rōmānus…:** Να μετατρέψετε τον επιθετικό προσδιορισμό σε αναφορική πρόταση.

ΑΠ. *Liber iam populus, qui Rōmānus est…*

1. **Filius eius Sextus Tarquinius pudicitiam Lucrētiae, uxōris Collatīni, laedit:** Στην παραπάνω πρόταση
2. να αναγνωριστεί συντακτικά η λέξη eius και να βρεθεί αν δηλώνει κτήση με ή χωρίς αυτοπάθεια (Μονάδες 4)
3. να αντικατασταθεί η λέξη eius με τον σωστό τύπο της αντωνυμίας suus-sua-suum (Μονάδες 2), να επισημανθεί η συντακτική διαφορά που προκύπτει (Μονάδες 2) και να βρεθεί αν δηλώνεται κτήση με ή χωρίς αυτοπάθεια (Μονάδες 2). Μονάδες 10

**ΑΠ.**

i. eius: ετερόπτωτος προσδιορισμός, γενική κτητική στη λέξη filius.

Filius eius: με τη λέξη eius δηλώνεται κτήση χωρίς αυτοπάθεια.

ii. Filius eius → filius suus

filius suus: το suus συντακτικά είναι ομοιόπτωτος, επιθετικός προσδιορισμός στη λέξη filius και δηλώνεται κτήση με αυτοπάθεια.

1. **Marītus et pater […] eam maestam inveniunt.**

Αφού αναγνωρίσετε τη σύνταξη (ενεργητική-παθητική) (μονάδες 2) και συγκεκριμένα τη σύνταξη του ρήματος, να τη μετατρέψετε στην αντίθετή της (μονάδες 8).

**ΑΠ.** Στην πρόταση «Marītus et pater […] eam maestam inveniunt» η σύνταξη του ρήματος είναι ενεργητική.

Μετατροπή στην παθητική φωνή της φράσης

«Marītus et pater […] eam maestam inveniunt» → *Ea maesta a marito et patre invenitur.*

1. «Tarquinius Superbus, septimus atque ultimus regum, hoc modo imperium perdit. Filius eius Sextus Tarquinius pudicitiam Lucrētiae, uxōris Collatīni, laedit»: να εντοπίσετε στο απόσπασμα τους ομοιόπτωτους προσδιορισμούς (επιθετικός προσδιορισμός, παράθεση, επεξήγηση) (5 μονάδες) και να αναφέρετε τον όρο που προσδιορίζουν (5 μονάδες).

**ΑΠ.**

septimus: ομοιόπτωτος προσδιορισμός, παράθεση στον όρο «Tarquinius Superbus»

ultimus: ομοιόπτωτος προσδιορισμός, παράθεση στον όρο «Tarquinius Superbus»

hoc: ομοιόπτωτος, επιθετικός προσδιορισμός στον όρο «modo»

Sextus Tarquinius: ομοιόπτωτος προσδιορισμός, επεξήγηση στον όρο «filius»

uxoris: ομοιόπτωτος προσδιορισμός, παράθεση στον όρο «Lucretiae»

1. **Illis femina cum lacrimis iniuriam aperit** […]: Να αναγνωρίσετε το είδος της σύνταξης (ενεργητική / παθητική) του ρήματος της παραπάνω πρότασης (2 μονάδες) και να τη μετατρέψετε στην αντίθετή της (8 μονάδες).

**ΑΠ.** Είναι ενεργητική σύνταξη.

**Illis a feminā cum lacrimis iniuria aperitur.**

1. Να εντοπίσετε και να χαρακτηρίσετε συντακτικά πέντε όρους (απρόθετους ή εμπρόθετους) του κειμένου που βρίσκονται σε αφαιρετική πτώση (5 μονάδες) και να αναφέρετε τον ρηματικό τύπο που προσδιορίζουν (5 μονάδες).

**ΑΠ.** modo: απρόθετη αφαιρετική (οργανική) του τρόπου στο perdit

cum lacrimis: εμπρόθετος επιρρηματικός προσδιορισμός του τρόπου στο aperit

cultro: απρόθετη αφαιρετική (οργανική) του οργάνου στο interficit

ex vulnere: εμπρόθετος επιρρηματικός προσδιορισμός της απομάκρυνσης/της τοπικής αφετηρίας στο extrahit

dolore: απρόθετη αφαιρετική (οργανική) του τρόπου στο extrahit

1. Να εντοπίσετε τα δύο απαρέμφατα του κειμένου και να κάνετε την πλήρη συντακτική τους

αναγνώριση συμπληρώνοντας τον παρακάτω πίνακα:

|  |  |  |  |  |
| --- | --- | --- | --- | --- |
| Απαρέμφατο | Είδος Απαρεμφάτου | Υποκείμενο Απαρεμφάτου | Ταυτοπροσωπία ή Ετεροπροσωπία | Αντικείμενο  Απαρεμφάτου |
|  |  |  |  |  |
|  |  |  |  |  |

|  |  |  |  |  |
| --- | --- | --- | --- | --- |
| Απαρέμφατο | Είδος Απαρεμφάτου | Υποκείμενο Απαρεμφάτου | Ταυτοπροσωπία ή Ετεροπροσωπία | Αντικείμενο  Απαρεμφάτου |
| punire | τελικό | Brutus | ταυτοπροσωπία | delictum |
| deligere | τελικό | populus | ταυτοπροσωπία | consules  ή  duo  (στη δεύτερη  περίπτωση το  consules είναι  κατηγορούμενο  στο duo) |

1. Στο απόσπασμα «Tarquinius Superbus, septimus atque ultimus regum, hoc modo imperium perdit. Filius eius Sextus Tarquinius pudicitiam Lucrētiae, uxōris Collatīni laedit» εντοπίστε πέντε λέξεις, οι οποίες βρίσκονται σε γενική πτώση, και συμπληρώστε τον παρακάτω πίνακα, αναφέροντας την συντακτική λειτουργία καθεμιάς και τον όρο που προσδιορίζει:

|  |  |  |
| --- | --- | --- |
| **Λέξη στο κείμενο σε γενική** | **Συντακτική λειτουργία** | **Λέξη που προσδιορίζει** |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

**ΑΠ.**

|  |  |  |
| --- | --- | --- |
| **Λέξη στο κείμενο σε γενική** | **Συντακτική λειτουργία** | **Λέξη που προσδιορίζει** |
| regum | Ετερόπτωτος ονοματικός προσδιορισμός γενική διαιρετική | ultimus και septimus |
| eius | Ετερόπτωτος ονοματικός προσδιορισμός γενική κτητική | filius |
| Lucretiae | Ετερόπτωτος ονοματικός προσδιορισμός γενική κτητική | pudicitiam |
| uxoris | Ομοιόπτωτος ονοματικός προσδιορισμός παράθεση | Lucretiae |
| Collatini | Ετερόπτωτος ονοματικός προσδιορισμός γενική κτητική | uxoris |

1. Εξαρτήστε την παρακάτω περίοδο λόγου από την φράση: Cicero tradit, μετατρέποντας το ρήμα της πρότασης που σας δίνεται σε απαρέμφατο (4 μονάδες), επιφέροντας τις απαραίτητες αλλαγές στο υποκείμενο ( 2 μονάδες) και στις λέξεις που το προσδιορίζουν (4 μονάδες).

**Tarquinius Superbus, septimus atque ultimus regum, hoc modo imperium perdit.**

**ΑΠ.** Cicero tradit Tarquinium Superbum, septimum atque ultimum regum, hoc modo imperium perdere.

1. **Marītus et pater et Iunius Brutus eam maestam inveniunt:** Να τραπεί η περίοδος από την ενεργητική σύνταξη στην παθητική (μονάδες 7) και να δικαιολογηθεί ο τύπος του ποιητικού αιτίου (μονάδες 3).

**ΑΠ. Ea maesta invenitur a marito et patre et Iunio Bruto.**

Tα ποιητικά αίτια a marito et patre et Iunio Bruto εκφέρονται εμπρόθετα με a(b)+αφαιρετική, γιατί είναι έμψυχα.

**10**

1. **i.** Στη φράση **Postea lūlus, Aenēae filius** να επισημάνετε τη συντακτική λειτουργία της λέξης **filius**, δηλώνοντας και τη λέξη που προσδιορίζει. (Μονάδες 4)

**ii.** Να μετατρέψετε το όρο **filius** σε δευτερεύουσα αναφορική προσδιοριστική προτ, επιλέγοντας το σωστό γένος της αναφορικής αντωνυμίας, ανάλογα με τον προσδιοριζόμενο όρο, τον οποίο και θα αντιγράψετε. (Μονάδες 6)

**ΑΠ**. **i.** H λέξη filius είναι ομοιόπτωτος προσδιορισμός, παράθεση στη λέξη lulus.

**ii.** *lulus, qui filius Aeneae erit.*

**2.** Να συμπληρώσετε τον ακόλουθο πίνακα:

|  |  |  |
| --- | --- | --- |
| **α) Εμπρόθετος προσδιορισμός** | **Επιρρηματική σχέση που εκφράζεται / Συντακτική λειτουργία** | **Ρηματικός τύπος που προσδιορίζεται** |
| **in Italiā** |  |  |
| **ad caelum** |  |  |
| **post (trecentos) annos** |  |  |
| **de …nomine** |  |  |
| **ab Iulo** |  |  |

**ΑΠ.**

|  |  |  |
| --- | --- | --- |
| **Εμπρόθετος προσδιορισμός** | **Επιρρηματική σχέση που εκφράζεται / Συντακτική λειτουργία** | **Ρηματικός τύπος που προσδιορίζεται** |
| **in Italiā** | Στάση σε τόπο | geret |
| **ad caelum** | Κίνηση σε τόπο | feres |
| **post (trecentos) annos** | Χρόνος | pariet |
| **de …nomine** | Προέλευση | appellabit |
| **ab Iulo** | Καταγωγή | ortus |

**3. de suo nomine:** Να αντικαταστήσετε το **suo** με την κατάλληλη πτώση της αντωνυμίας is, ea, id (4 μονάδες). Ποια θα είναι η συντακτική λειτουργία της αντωνυμίας is, ea, id (3 μονάδες) και ποια διαφορά στη σημασία διαπιστώνετε (3 μονάδες); (μονάδες 10)

**ΑΠ.** *de nomine eius*

Η αντωνυμία eius λειτουργεί ως ετερόπτωτος προσδιορισμός (γενική κτητική) στο nomine. Η διαφορά ως προς τη σημασία είναι ότι δηλώνεται κτήση χωρίς αυτοπάθεια.

1. Να χαρακτηριστούν συντακτικά οι εμπρόθετοι προσδιορισμοί του αποσπάσματος: **Tu … erit.**

**ΑΠ.**

**ad caelum** → εμπρόθετος επιρρηματικός προσδιορισμός της κίνησης σε τόπο στο feres

**ab Lavinio** → εμπρόθετος επιρρηματικός προσδιορισμός της απομάκρυνσης από τόπο (ή της κίνησης από τόπο) στο transferet

**Post annos** → εμπρόθετος επιρρηματικός προσδιορισμός του χρόνου (της χρονικής ακολουθίας) στο pariet

**de nomine** → εμπρόθετος επιρρηματικός προσδιορισμός της προέλευσης στο appellabit

**sine fine** → εμπρόθετος προσδιορισμός του τρόπου στο erit

(βλ. Κανελλόπουλος, Λατινικά για τη Γ΄Δέσμη, 1989 σ. 144) ή εμπρόθετος προσδιορισμός σε θέση κατηγορουμένου στο imperium μέσω του erit (βλ. βιβλίο του καθηγητή)

1. Nα μετατρέψετε τα ρήματα της παρακάτω περιόδου λόγου σε απαρέμφατα ενεστώτα (μονάδες 2+2+2) εξαρτώμενα από το **Aeneas debet**. Στη συνέχεια να δηλώσετε το υποκείμενο των απαρεμφάτων και να το αιτιολογήσετε (μονάδες 4).

**Populos ferōces contundet, mores eis impōnet et moenia condet.**

**ΑΠ.**  Aeneas populos ferōces contundere, mores eis impōnere et moenia condere debet.

Το υποκείμενο του ρήματος debet είναι Aeneas. To υποκείμενο των τελικών απαρεμφάτων contundere, impōnere, condere είναι επίσης το Aeneas (ονομαστική), γιατί έχουμε ταυτοπροσωπία.

**11**

1. **Hannibal, dux Carthaginiensis:** Να μετατραπεί η παράθεση σε δευτερεύουσα αναφορική πρόταση. (μονάδες 10)

**ΑΠ.** *Hannibal, qui dux Carthaginiensis erat*

1. Να επιλέξετε για τις λατινικές λέξεις της στήλης Α΄ τη σωστή συντακτική λειτουργία από αυτές που προτείνονται στη στήλη Β΄, δηλώνοντας και τη λέξη από την οποία εξαρτώνται.

|  |  |
| --- | --- |
| **ΣΤΗΛΗ Α΄** | **ΣΤΗΛΗ Β΄** |
| **dux** | i. αντικείμενο στο ………….  ii. υποκείμενο στο …………..  iii. παράθεση στο ……………. | |
| **natus** | i. επιθετική μετοχή ως επεξήγηση στο …………….  ii. επιθετική μετοχή ως παράθεση στο …………….  iii. επιθετική μετοχή ως επιθετικός προσδιορισμός στο ………. | |
| **cum elephantis** | i. εμπρόθετος προσδιορισμός της συνοδείας στο ……….  ii. εμπρόθετος προσδιορισμός της κοινωνίας στο ……….  iii. εμπρόθετος προσδιορισμός του τρόπου στο …………. | |
| **Fabii Maximi** | i. γενική αντικειμενική στο ……………  ii. γενική υποκειμενική στο ……………  iii. γενική κτητική στο ……………. | |
| **frustra** | i. επιρρηματικός προσδιορισμός του χρόνου στο ……….  ii. επιρρηματικός προσδιορισμός του τρόπου στο ………  iii. επιρρηματικός προσδιορισμός του ποσού στο ………. | |

**ΑΠ.**

dux → iii. παράθεση στη λέξη Hannibal.

natus → ii. επιθετική μετοχή ως παράθεση στη λέξη Hannibal.

cum elephantis → i. εμπρόθετος προσδιορισμός της συνοδείας στο ρήμα transiit.

Fabii Maximi → ii. γενική υποκειμενική στη λέξη insidiis.

frustra → ii. επιρρηματικός προσδιορισμός του τρόπου στο ρήμα cupivit.

1. Να εντοπίσετε στο λατινικό κείμενο δύο δευτερεύουσες επιρρηματικές χρονικές προτάσεις (μονάδες 4), να αναφέρετε τον σύνδεσμο εισαγωγής τους (μονάδα 1) και τη χρονική βαθμίδα που δηλώνει ο κάθε σύνδεσμος (μονάδες 2), τον χρόνο και την έγκλιση του ρηματικού τύπου εκφοράς τους (μονάδες 2), προσδιορίζοντας και τη χρονική σχέση που εκφράζουν (μονάδα 1). Μονάδες 10

**ΑΠ.** Οι δύο δευτερεύουσες επιρρηματικές χρονικές προτάσεις είναι οι ακόλουθες:

*Ubi in Italiā fuit.*

*Postquam XIV annos in Italiā complēvit.*

Εισάγονται με τους χρονικούς συνδέσμους ubi και postquam αντιστοίχως που εκφράζουν το προτερόχρονο.

Εκφέρονται με Οριστική Παρακειμένου, αφού αναφέρονται στο παρελθόν.

**4.** **Ubi in Italia fuit, apud Ticinum, Trebiam, Trasumenum et Cannas copias Romanorum profligavit: Να** αναγνωρίσετε την δευτερεύουσα πρόταση (εισαγωγή, εκφορά, συντακτική λειτουργία) (Μονάδες 10)

**ΑΠ.** Δευτερεύουσα επιρρηματική χρονική πρόταση, η οποία εισάγεται με τον χρονικό σύνδεσμο ubi, γιατί δηλώνει το προτερόχρονο. Εκφέρεται με οριστική παρακειμένου (fuit), γιατί αναφέρεται στο παρελθόν. Χρησιμοποιείται ως επιρρηματικός προσδιορισμός του χρόνου στο ρήμα των κύριων προτάσεων profligavit και delevit

**5. Ubi in Italiā fuit, postquam XIV annos in Italiā complēvit:** να αναγνωρίσετε το είδος των προτάσεων (Μονάδες 2), να εντοπίσετε τους συνδέσμους που τις εισάγουν (Μονάδες 2), να αναγνωρίσετε την έγκλιση εκφοράς (Μονάδες 2) και να δικαιολογήσετε τον ρηματικό χρόνο (Μονάδες 4).

**ΑΠ.** Είναι δευτερεύουσες επιρρηματικές χρονικές προτάσεις που δηλώνουν το προτερόχρονο, επειδή εισάγονται με τους συνδέσμους ubi και postquam. Εκφέρονται με Οριστική και δη Παρακειμένου, επειδή αναφέρονται στο παρελθόν.

**6.** Hannibal, dux Carthaginiensis, VI et XX annos natus, omnes gentes Hispaniae bello superāvit et Saguntum vi expugnāvit. Postea Alpes, quae Italiam ab Galliā seiungunt, cum elephantis transiit. Ubi in Italiā fuit, apud Ticīnum, Trebiam, Trasumēnum et Cannas copias Rōmanōrum profligāvit et delēvit. Populus Rōmānus cladem Cannensem pavidus audīvit.

Να εντοπίσετε πέντε (5) ομοιόπτωτους ονοματικούς προσδιορισμούς και να συμπληρώστε τον παρακάτω πίνακα:

|  |  |  |
| --- | --- | --- |
| Προσδιορισμός | Είδος | Όρος που προσδιορίζει |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| **Προσδιορισμός** | **Είδος** | **Όρος που προσδιορίζει** |
| dux | παράθεση | Hannibal |
| Carthaginiensis | επιθετικός προσδιορισμός | dux |
| VI et XX (sex et viginti) | επιθετικός προσδιορισμός | annos |
| natus | επιθετική μετοχή ως παράθεση | Hannibal |
| omnes | επιθετικός προσδιορισμός | gentes |
| Romanus | επιθετικός προσδιορισμός | populus |
| Cannensem | επιθετικός προσδιορισμός | cladem |

**7.** **«In agro Falerno Hannibal ex insidiis Fabii Maximi se expedivit»:** να εντοπίσετε στην πρόταση τον όρο που εκφράζει αυτοπάθεια (2 μονάδες), να χαρακτηρίσετε το είδος της (2 μονάδες) και να δικαιολογήσετε γιατί έχουμε αυτό το είδος αυτοπάθειας (6 μονάδες).

**ΑΠ.** Η αυτοπάθεια εκφράζεται με την προσωπική αντωνυμία «se» που είναι το αντικείμενο του ρήματος expedivit. Πρόκειται για άμεση/ευθεία αυτοπάθεια, γιατί το «se» αναφέρεται στο υποκείμενο (Hannibal) του ρήματος (expedivit) της πρότασης στην οποία βρίσκεται.

1. Από τις δύο κάθε φορά προτεινόμενες απαντήσεις να επιλέξετε τη σωστή.

**iii. dux:** ομοιόπτωτος επιθετικός προσδιορισμός στο Hannibal ή παράθεση στο Hannibal;

**iv. Postea:** επιρρηματικός προσδιορισμός που δηλώνει χρόνο (χρονική ακολουθία) και προσδιορίζει το transiit ή επιρρηματικός προσδιορισμός που δηλώνει τόπο και προσδιορίζει το Alpes;

**v. cum elephantis:** εμπρόθετος προσδιορισμός που δηλώνει συνοδεία και προσδιορίζει το transiit ή Αντικείμενο στο transiit;

**vi. in Italiā:** εμπρόθετος προσδιορισμός που δηλώνει κίνηση σε τόπο και προσδιορίζει το fuit ή εμπρόθετος προσδιορισμός που δηλώνει στάση σε τόπο και προσδιορίζει το fuit;

**vii. Populus:** υποκείμενο στο audīvit ή ομοιόπτωτος επιθετικός προσδιορισμός στο Rōmānus;

**viii. cladem:** ομοιόπτωτος επιθετικός προσδιορισμός στο Cannensem ή Αντικείμενο στο audīvit;

**ix. ex insidiis:** εμπρόθετος προσδιορισμός που δηλώνει απομάκρυνση (χωρισμό) και προσδιορίζει το expedīvit ή εμπρόθετος προσδιορισμός που δηλώνει αιτία και προσδιορίζει το expedīvit;

**x. se:** υποκείμενο στο expedīvit ή αντικείμενο στο expedīvit;

**ΑΠ.**

iii. dux: παράθεση στο Hannibal

iv. Postea: επιρρηματικός προσδιορισμός που δηλώνει χρόνο (χρονική ακολουθία) και προσδιορίζει το transiit

v. cum elephantis: εμπρόθετος προσδιορισμός που δηλώνει συνοδεία και προσδιορίζει το transiit

vi. in Italiā: εμπρόθετος προσδιορισμός που δηλώνει στάση σε τόπο και προσδιορίζει το fuit

vii. Populus: υποκείμενο στο audīvit

viii. cladem: Αντικείμενο στο audīvit

ix. ex insidiis: εμπρόθετος προσδιορισμός που δηλώνει απομάκρυνση (χωρισμό) και προσδιορίζει το expedīvit

x. se: αντικείμενο στο expedīvit

**12**

1. Να διαγράψετε τον λανθασμένο συντακτικό χαρακτηρισμό στις παρακάτω λέξεις :

**consuli**→παράθεση/επεξήγηση στο L.Aemilio Paulo

**gerere**→υποκείμενο του obtigit/αντικείμενο του obtigit

**parvula**→κατηγορούμενο στο quae/κατηγορούμενο στο esse

**filiae**→γενική κτητική ως ετερόπτωτος προσδιορισμός στο Pater/έμμεσο αντικείμενο στο dedit

**nomine**→αφαιρετική του τρόπου στο catellus/αφαιρετική της ιδιότητας στο catellus

ΑΠ. consuli→παράθεση/~~επεξήγηση~~

gerere→υποκείμενο του obtigit/~~αντικείμενο του obtigit~~

parvula→κατηγορούμενο στο quae/~~κατηγορούμενο στο esse~~

filiae→~~γενική κτητική ως ετερόπτωτος προσδιορισμός στο Pater~~/έμμεσο αντικείμενο στο dedit

nomine→~~αφαιρετική του τρόπου στο catellus~~/αφαιρετική της ιδιότητας στο catellus

1. Να εντοπιστούν (4 μονάδες) και να αναγνωριστούν οι εμπρόθετοι προσδιορισμοί του κειμένου (6 μονάδες).

ΑΠ.

cum Perse →εμπρόθετος προσδιορισμός εχθρικής διάθεσης/εναντίωσης

ad vesperum→εμπρόθετος προσδιορισμός του χρόνου

ad complexum→εμπρόθετος προσδιορισμός της κατεύθυνσης/του σκοπού

ex (fortuīto) dicto→εμπρόθετος προσδιορισμός της αιτίας (αναγκαστικό αίτιο)

1. Να εντοπίσετε τους επιθετικούς προσδιορισμούς που υπάρχουν στο κείμενο και να δείξετε τον όρο που προσδιορίζουν.

|  |  |  |
| --- | --- | --- |
| O όρος | είναι  επιθετικός  προσδιορισμός | στον όρο |
| i. | | |
| ii. | | |
| iii. | | |
| v. | | |
| vi. | | |

ΑΠ.

|  |  |  |  |
| --- | --- | --- | --- |
| **O όρος** | | **είναι επιθετικός προσδιορισμός στον όρο** | |
| 1. mea 2. mi | | Tertia  pater | |
| iii. eo | nomine | |
| v. fortuito | dicto | |
| vi. praeclari | triumphi | |

**4.** **“omen accipio”:** Να ξαναγράψετε την πρόταση εξαρτώντας την από την έκφραση: Pater Tertiae dixit (6 μονάδες). Τι παρατηρείτε ως προς το υποκείμενο του απαρεμφάτου (4 μονάδες);

**ΑΠ. Pater Tertiae dixit se omen accipere.**

Το υποκείμενο του ειδικού απαρεμφάτου (se) δηλώνεται κανονικά σε αιτιατική πτώση και δεν παραλείπεται.

**5. Ut domum ad vesperum rediit, filiola eius Tertia, … ad complexum patris cucurrit: να** εντοπίσετε τη δευτερεύουσα πρόταση, να αναγνωρίσετε το είδος της (4 μονάδες) και τον τρόπο εισαγωγής της αιτιολογώντας τον (2 μονάδες). Πώς εκφέρεται η πρόταση (έγκλιση/χρόνος) (2 μονάδες) και ποια είναι η συντακτική λειτουργία της (2 μονάδες);

**ΑΠ.** Ut domum ad vesperum rediit: Δευτερεύουσα επιρρηματική χρονική πρόταση. Εισάγεται με τον χρονικό σύνδεσμο ut, γιατί εκφράζει το προτερόχρονο. Εκφέρεται με οριστική παρακειμένου (rediit), καθώς αναφέρεται στο παρελθόν και δηλώνει κάτι το πραγματικό. Λειτουργεί ως επιρρηματικός προσδιορισμός του χρόνου στο ρήμα cucurrit.

1. **sed animadvertit eam esse tristiculam:** ποιο είναι το υποκείμενο του ειδικού απαρεμφάτου (≪esse≫) και σε ποια πτώση βρίσκεται (4 μονάδες); Σε ποιο συμπέρασμα καταλήγετε όσον αφορά την πτώση του υποκειμένου του ειδικού απαρεμφάτου στη λατινική γλώσσα (6 μονάδες);

**Απ.** To «eam» είναι το υποκείμενο του ειδικού απαρεμφάτου «esse» και βρίσκεται σε πτώση αιτιατική λόγω ετεροπροσωπίας, καθώς το ρήμα της πρότασης animadvertit έχει εννοούμενο υποκείμενο το «pater».

1. **Tum pater Tertiae dixit «omen accipio:** Να εξαρτήσετε την πρόταση που είναι μέσα σε εισαγωγικά από το δοθέν ρήμα dixit δημιουργώντας απαρεμφατική σύνταξη (μονάδες 6) και να δικαιολογήσετε την πτώση του υποκειμένου του απαρεμφάτου που δημιουργήσατε (μονάδες 4).

**ΑΠ.** Tum pater Tertiae dixit se omen accipere. Το υποκείμενο του ειδικού απαρεμφάτου βρίσκεται πάντα σε αιτιατική πτώση και δεν παραλείπεται (λατινισμός). Σημείωση: Βλέπε μάθημα XIV (Respondit ille se esse Orcum).

**13**

1. **«Serēnā nocte subito luna defecerat»** και **« Sic liberāles artes Galli aditum […] dedērunt.**» Στις παραπάνω φράσεις, αφού εντοπίσετε τους ομοιόπτωτους επιθετικούς προσδιορισμούς και τον όρο που προσδιορίζουν (μονάδες 4), να τους μετατρέψετε σε δευτερεύουσες αναφορικές προσδιοριστικές προτάσεις, επιλέγοντας το σωστό γένος της αναφορικής αντωνυμίας, ανάλογα με τον προσδιοριζόμενο κάθε φορά όρο, τον οποίο θα αντιγράψετε (μονάδες 6).

**ΑΠ.** Στην πρόταση «Serēnā nocte subito luna defecerat» ο ομοιόπτωτος επιθετικός προσδιορισμός είναι η λέξη serēnā που προσδιορίζει την λέξη nocte.

Στην πρόταση «Sic liberāles artes Galli aditum […] dedērunt» ο ομοιόπτωτος προσδιορισμός είναι η λέξη liberāles που προσδιορίζει τη λέξη artes.

Μετατροπή των παραπάνω επιθετικών προσδιορισμών σε δευτερεύουσες αναφορικές προσδιοριστικές προτάσεις:

**Nocte, quae serena erat.**

**Artes, quae liberales erant.**

**14**

1. **Ibi vix animum sollicitum somno dederat, cum repente apparuit ei species horrenda.:** Να αναγνωρίσετε το είδος της δευτερεύουσας πρότασης (2 μονάδες) και να προσδιορίσετε το είδος του cum (2 μονάδες). Πώς εκφέρεται η πρόταση (έγκλιση/χρόνος) (2 μονάδες) και ποια είναι η συντακτική λειτουργία της (2 μονάδες); Παρατηρείτε κάποια ιδιαιτερότητα στη συντακτική σχέση μεταξύ της κύριας και της δευτερεύουσας πρότασης; (2 μονάδες)

**ΑΠ.** Δευτερεύουσα επιρρηματική χρονική πρόταση. Εισάγεται με τον αντίστροφο cum που μαζί με το επίρρημα repente δηλώνει αιφνίδιο γεγονός. Εκφέρεται με οριστική παρακειμένου (apparuit) (και σε σχέση με την προσδιοριζόμενη κύρια πρόταση δηλώνει το υστερόχρονο στο παρελθόν). Λειτουργεί ως επιρρηματικός προσδιορισμός του χρόνου στο περιεχόμενο της πρότασης “Ibi vix ….dederat”. Η ιδιαιτερότητα είναι ότι η συντακτική σχέση κύριας και δευτερεύουσας πρότασης παρέχεται αντίστροφη (το κύριο νόημα εκφράζεται στη δευτερεύουσα πρόταση ενώ το δευτερεύον στην κύρια). (βλ.Λατινική Γραμματική Α. Τζάρτζανου, §192.α).

1. Να αντιστοιχίσετε τις λατινικές λέξεις της στήλης Α΄ με τη συντακτική τους λειτουργία της στήλης Β΄, επισημαίνοντας και τη λέξη από την οποία εξαρτώνται. Τρεις όροι στη στήλη Β΄ περισσεύουν.

|  |  |
| --- | --- |
| **ΣΤΗΛΗ Α΄** | **ΣΤΗΛΗ Β΄** |
| 1. Athēnas | i. εμπρόθετος προσδιορισμός της αναφοράς στο …. |
| 2. sollicitum | ii. έμμεσο αντικείμενο στο ….. |
| 3. somno | iii. αφαιρετική (οργανική) του τρόπου στο ….. |
| 4. facie | iv. απρόθετη αιτιατική (γιατί είναι όνομα πόλης) που δηλώνει κίνηση/κατεύθυνση σε τόπο στο …… |
| 5. de homine | v. επιθετικός προσδιορισμός στο …… |
| vi. άμεσο αντικείμενο στο ….. | |
| vii. αφαιρετική (οργανική) της ιδιότητας στο ….. | |
| viii. απρόθετη γενική (γιατί είναι όνομα πόλης) που δηλώνει στάση σε τόπο στο ….. | |

**ΑΠ.** Athēnas → iv. απρόθετη αιτιατική (γιατί είναι όνομα πόλης) που δηλώνει κίνηση σε τόπο στο ρήμα confūgit.

sollicitum → v. ομοιόπτωτος, επιθετικός προσδιορισμός στη λέξη animum.

somno → ii. έμμεσο αντικείμενο στο ρήμα dederat.

facie → vii. αφαιρετική (οργανική) της ιδιότητας στη λέξη hominem

de homine → i.εμπρόθετος προσδιορισμός της αναφοράς στο ρήμα interrogāvit.

1. **«Respondit ille se esse Orcum» και «Quem simul aspexit Cassius, timōrem concēpit nomenque eius audīre cupīvit»:** στην παραπάνω πρόταση και στην περίοδο λόγου που σας δόθηκαν να εντοπιστούν τα απαρέμφατα (μονάδες 2), να βρεθούν τα υποκείμενά τους (μονάδες 2) και να δικαιολογηθεί η πτώση των υποκειμένων (μονάδες 6). Μονάδες 10

**ΑΠ.** Στην πρόταση «Respondit ille se esse Orcum» το απαρέμφατο είναι η λέξη esse. Στην περίοδο λόγου «Quem simul aspexit Cassius, timōrem concēpit nomenque eius audīre cupīvit» το απαρέμφατο είναι η λέξη audīre.

Υποκείμενο του απαρεμφάτου esse είναι η λέξη se, ενώ το υποκείμενο του απαρεμφάτου audīre είναι η λέξη Cassius.

To esse είναι ειδικό απαρέμφατο και το υποκείμενο του ειδικού απαρεμφάτου τίθεται σε αιτιατική και δεν παραλείπεται ποτέ (λατινισμός), ακόμα και σε περίπτωση ταυτοπροσωπίας, όπως συμβαίνει στην πρόταση «Respondit ille se esse Orcum», όπου το υποκείμενο ille του ρήματος respondit ταυτίζεται νοηματικά με το υποκείμενο se του απαρεμφάτου esse.

1. **«Respondit ille se esse Orcum»*:***Να αναγνωρίσετε το είδος του απαρεμφάτου (μονάδες 2), να εντοπίσετε το υποκείμενο του απαρεμφάτου (μονάδες 3) και να αιτιολογήσετε την πτώση του (μονάδες 5).

**ΑΠ.** Το απαρέμφατο *esse* είναι ειδικό. Το υποκείμενο του ειδικού απαρεμφάτου *esse* είναι το *se.* Το υποκείμενο του ειδικού απαρεμφάτου βρίσκεται πάντα σε αιτιατική και δεν παραλείπεται παρά το γεγονός ότι ταυτίζεται νοηματικά με το υποκείμενο του ρήματος (λατινισμός).

1. **«Athēnas confūgit»:** Αφού αναγνωρίσετε ως προς τη συντακτική τους λειτουργία τον όρο «Athēnas», εντοπίζοντας και τη λέξη από την οποία εξαρτάται (μονάδες 4), να τον αντικαταστήσετε με τη λέξη domus, δηλώνοντας την ίδια επιρρηματική σχέση (μονάδες 6).

ΑΠ. Στη φράση «[…] Athēnas confūgit» η λέξη Athēnas είναι απρόθετη αιτιατική (γιατί είναι όνομα πόλης) που δηλώνει την κίνηση/κατεύθυνση σε τόπο στο ρήμα confūgit.

Αντικατάσταση με τη λέξη domus:

Athēnas → domum

**6.** Να αναγνωρίσετε συντακτικά τις λέξεις:

|  |  |
| --- | --- |
| Athēnas: | είναι………. στο.. ……… |
| hominem: | είναι……….. στο………….. |
| facie: | είναι……….. στο …………… |
| de homine: | είναι……….. στο……….. |
| iterum: | είναι………… στο……………….. |

|  |  |
| --- | --- |
| **ΑΠ.** Athēnas: | Είναι απρόθετη αιτιατική που δηλώνει κίνηση σε τόπο στο ρήμα confugit |
| hominem: | Είναι υποκείμενο στο απαρέμφατο venire, ετεροπροσωπία |
| facie: | είναι αφαιρετική της ιδιότητας στο hominem |
| de homine: | Είναι εμπρόθετος προσδιορισμός της αναφοράς στο ρήμα interrogavit |
| iterum: | είναι επιρρηματικός προσδιορισμός του χρόνου στο ρήμα dedit |

**7. Quem simul aspexit Cassius…:** Να αναγνωρίσετε το είδος της δευτερεύουσας πρότασης, να δείξετε με ποιο σύνδεσμο εισάγεται, πώς εκφέρεται και πώς λειτουργεί (8 μονάδες). Στη συνέχεια να βρείτε με τι ισοδυναμεί η αντωνυμία quem και γιατί; (μονάδες 2).

**ΑΠ.** Δευτερεύουσα επιρρηματική χρονική πρόταση. Εισάγεται με τον χρονικό σύνδεσμο simul, επειδή δηλώνει το προτερόχρονο. Εκφέρεται με οριστική παρακειμένου (aspexit), επειδή αναφέρεται στο παρελθόν. Λειτουργεί ως επιρρηματικός προσδιορισμός του χρόνου στο περιεχόμενο των δύο κύριων προτάσεων που ακολουθούν.

Η αναφορική αντωνυμία quem ισοδυναμεί με τη δεικτική eum γιατί βρίσκεται στην αρχή της περιόδου (έχει γίνει πρόταξη του αντικειμένου).

1. Στην περίοδο λόγου **«Quem simul aspexit Cassius, timōrem concēpit nomenque eius audīre cupīvit»**, αφού βρείτε το υποκείμενο του απαρεμφάτου audīre και δικαιολογήσετε την πτώση του (μονάδες 4), να αντικαταστήσετε το ρήμα cupīvit με το narravit, κάνοντας τις απαραίτητες αλλαγές και στη συνέχεια να δικαιολογήσετε την πτώση του υποκειμένου του απαρεμφάτου audīre (μονάδες 6).

ΑΠ. Στην περίοδο λόγου «Quem simul aspexit Cassius, timōrem concēpit nomenque eius audīre cupīvit» το υποκείμενο του τελικού απαρεμφάτου audīre είναι η λέξη Cassius, που βρίσκεται σε πτώση ονομαστική, καθώς το Cassius είναι και υποκείμενο του ρήματος cupīvit και έχουμε ταυτοπροσωπία. Το υποκείμενο του τελικού απαρεμφάτου σε περίπτωση ταυτοπροσωπίας κανονικά εννοείται σε ονομαστική πτώση (όπως δηλαδή και το υποκείμενο του ρήματος).

Αντικατάσταση του ρήματος cupīvit από το narravit → **«Quem simul aspexit Cassius, timōrem concēpit nomenque eius se audīre narravit»**

Αν αντικατασταθεί το cupīvit από το ρήμα narravit (λεκτικό ρήμα), τότε το audīre θα είναι ειδικό απαρέμφατο, του οποίου το υποκείμενο θα είναι η αντωνυμία se σε πτώση αιτιατική. Το υποκείμενο του ρήματος narravit είναι η λέξη Cassius και παρά το γεγονός ότι ταυτίζεται νοηματικά με το υποκείμενο (se) του απαρεμφάτου audīre και έχουμε ταυτοπροσωπία, τίθεται σε αιτιατική πτώση, καθώς το υποκείμενο του ειδικού απαρεμφάτου τίθεται κανονικά σε αιτιατική και δεν παραλείπεται ποτέ (λατινισμός).

1. Να εντοπίσετε πέντε ετερόπτωτους προσδιορισμούς με ουσιαστικά σε πτώση γενική και να συμπληρώσετε τον παρακάτω πίνακα.

|  |  |
| --- | --- |
| **Ετερόπτωτοι προσδιορισμοί με ουσιαστικά σε γενική πτώση** | **Συντακτική λειτουργία** |
| 1. ……………….. | είναι ………. στο ……… |
| 2. ……………….. | είναι ………. στο ……… |
| 3. ……………….. | είναι ………. στο ……… |
| 4. ……………….. | είναι ………. στο ……… |

**ΑΠ.**

|  |  |
| --- | --- |
| **Ετερόπτωτοι προσδιορισμοί με ουσιαστικά σε γενική πτώση** | **Συντακτική λειτουργία** |
| magnitudinis | είναι γενική της ιδιότητας στη λέξη hominem. |
| mortui | είναι γενική αντικειμενική (ή κτητική) στη λέξη effigiēi. |
| somnii | είναι γενική υποκειμενική στη λέξη fidem. |
| capitis | είναι γενική της ποινής στη φράση supplicio adfēcit. |

1. **Ibi vix animum sollicitum somno dederat, cum repente apparuit ei species horrenda. Existimāvit ad se venire hominem ingentis magnitudinis et facie squalidā, similem effigiēi mortui:** Να εντοπίσετε τους ομοιόπτωτους ονοματικούς προσδιορισμούς και να συμπληρώσετε τον παρακάτω πίνακα:

|  |  |  |
| --- | --- | --- |
| **Ομοιόπτωτος**  **Ονοματικός προσδιορισμός λέξη στο κείμενο (μονάδες 5)** | **Συντακτική λειτουργία ομοιόπτωτου προσδιορισμού**  **(μονάδες 2,5)** | **Λέξη που προσδιορίζει**  **(μονάδες 2,5)** |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| **Ομοιόπτωτος**  **Ονοματικός προσδιορισμός λέξη στο κείμενο** | **Συντακτική λειτουργία ομοιόπτωτου προσδιορισμού** | **Λέξη που προσδιορίζει** |
| sollicitum | επιθετικός προσδιορισμός | στο animum |
| horrenda | επιθετικός προσδιορισμός | στο species |
| ingentis | επιθετικός προσδιορισμός | στο magnitudinis |
| squalidā | επιθετικός προσδιορισμός | στο facie |
| similem | παράθεση | στο hominem |

1. Στην περίοδο λόγου Respondit ille se esse Orcum να εντοπίσετε το απαρέμφατο (μονάδες 2), το είδος του απαρεμφάτου (μονάδες 2), να δηλώσετε το υποκείμενό του (μονάδες 4) και να αιτιολογήσετε την πτώση του (μονάδες 2).

**ΑΠ.** Respondit ille se esse Orcum

esse: ειδικό απαρέμφατο

se: Υποκείμενο Απαρεμφάτου

Το υποκείμενο του ρήματος respondit είναι ille και το υποκείμενο του ειδικού απαρεμφάτου esse είναι το se. Παρά το γεγονός ότι το υποκείμενο (ille) του ρήματος (respondit) ταυτίζεται νοηματικά με το υποκείμενο (se) του απαρεμφάτου esse και έχουμε ταυτοπροσωπία, το υποκείμενο του απαρεμφάτου τίθεται σε αιτιατική πτώση, καθώς το υποκείμενο του ειδικού απαρεμφάτου τίθεται κανονικά σε αιτιατική και δεν παραλείπεται ποτέ (λατινισμός).

1. Respondit ille se esse Orcum. Tum terror Cassium concussit et e somno eum excitāvit. Cassius servos inclamāvit et de homine eos interrogāvit. Illi neminem viderant. Cassius iterum se somno dedit eandemque speciem somniāvit. Paucis post diēbus res ipsa fidem somnii confirmāvit. Nam Octaviānus supplicio capitis eum adfēcit.

Να εντοπίσετε πέντε (5) αντικείμενα ρήματος σε πλάγια πτώση και να συμπληρώστε τον παρακάτω πίνακα:

|  |  |  |
| --- | --- | --- |
| Αντικείμενο | Πτώση | Ρήμα το οποίο συμπληρώνει |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

**ΑΠ.**

|  |  |  |
| --- | --- | --- |
| **Αντικείμενο** | **Πτώση** | **Ρήμα το οποίο συμπληρώνει** |
| Cassium | αιτιατική | concussit |
| eum | αιτιατική | excitavit |
| servos | αιτιατική | inclamavit |
| eos | αιτιατική | interrogavit |
| neminem | αιτιατική | viderant |
| se | αιτιατική | dedit |
| somno | δοτική | dedit |
| speciem | αιτιατική | somniavit |
| fidem | αιτιατική | confirmavit |
| eum | αιτιατική | adfecit |

1. **Existimāvit ad se venīre hominem ingentis magnitudinis et facie squalidā, similem effigiēi mortui. Quem simul aspexit Cassius, timōrem concēpit nomenque eius audīre cupīvit:** Να εντοπίσετε τα απαρέμφατα και τα ρήματα από τα οποία αυτά εξαρτώνται (4 μονάδες) και να εξηγήσετε αν έχουμε το φαινόμενο της ταυτοπροσωπίας ή της ετεροπροσωπίας για κάθε περίπτωση (6 μονάδες).

**ΑΠ.** Το απαρέμφατο «venire» εξαρτάται (ως αντικείμενο) από το ρήμα «existimavit». Έχουμε ετεροπροσωπία, γιατί το «hominem» είναι υποκείμενο του απαρεμφάτου «venire», ενώ το υποκείμενο του «existimavit» είναι το «Cassius» που εννοείται.

Το απαρέμφατο «audire» εξαρτάται (ως αντικείμενο) από το ρήμα «cupivit». Έχουμε ταυτοπροσωπία, γιατί το «Cassius» είναι το (εννοούμενο) υποκείμενο και του ρήματος «cupivit» και του απαρεμφάτου «audire».

1. **Ibi vix animum sollicitum somno dederat, cum repente apparuit ei species horrenda.:** Να εντοπίσετε τη δευτερεύουσα πρόταση (μονάδες 2) και να αναγνωρίσετε το είδος (μονάδες 2) και τον συντακτικό της ρόλο (μονάδες 2). Να σχολιάσετε, επίσης, τον σύνδεσμο με τον οποίο εισάγεται (μονάδα 1), σε συνδυασμό με την εκφορά της (μονάδα 1) και τα μόρια/επιρρήματα (στην κύρια και στη δευτερεύουσα) που συνήθως τον συνοδεύουν (μονάδες 2).

**ΑΠ.** ≪cum repente apparuit ei species horrenda≫: δευτερεύουσα επιρρηματική χρονική

πρόταση που λειτουργεί ως επιρρηματικός προσδιορισμός του χρόνου στο περιεχόμενο της

κύριας πρότασης ≪Ibi vix animum sollicitum somno dederat≫. Εισάγεται με τον αντίστροφο

σύνδεσμο cum, γιατί δηλώνει αιφνίδιο γεγονός, και εκφέρεται με οριστική παρακειμένου

(apparuit). Μετά τον αντίστροφο cum υπάρχει το επίρρημα repente, ενώ στην κύρια πρόταση

υπάρχει το επίρρημα vix.

1. **Post bellum Actiacum Cassius Parmensis, qui in exercitu M. Antōnii fuerat, Athēnas confūgit. Ibi vix animum sollicitum somno dederat, cum repente apparuit ei species horrenda.:** Στο παραπάνω απόσπασμα να εντοπίσετε και να χαρακτηρίσετε συντακτικά πέντε (5) επιρρηματικούς προσδιορισμούς (εμπρόθετους προσδιορισμούς, επιρρήματα, πλάγιες πτώσεις ουσιαστικών). (μονάδες 5) Να καταγράψετε, επίσης, τους όρους στους οποίους αναφέρονται. (μονάδες 5)

**ΑΠ.** post bellum → εμπρόθετος επιρρηματικός προσδιορισμός του χρόνου στο confugit (δηλώνει τη χρονική ακολουθία)

in exercitu → εμπρόθετος επιρρηματικός προσδιορισμός της κατάστασης στο fuerat

Athenas → απρόθετη αιτιατική που δηλώνει την κίνηση σε τόπο στο confugit

ibi → επιρρηματικός προσδιορισμός του τόπου στο dederat

vix → επιρρηματικός προσδιορισμός του χρόνου στο dederat

repente → επιρρηματικός προσδιορισμός του τρόπου στο apparuit

**15**

**1.** **«Cum civitas bellum gerit, magistrātus creantur»:** Στην περίοδο λόγου που σας δόθηκε:

**i.**να χαρακτηρίσετε ως προς το είδος της την πρόταση «Cum civitas bellum gerit» (Μονάδα 1) και να προσδιορίσετε, στην προκειμένη περίπτωση, το είδος του συνδέσμου cum (Μονάδα 1),

**ii.** Να κάνετε πλήρη συντακτική αναγνώριση των όρων των προτάσεων «Cum civitas bellum gerit», και «magistrātus creantur» (μονάδες 5) και να μετατρέψετε την πρόταση «magistrātus creantur (a Germanis)» στην ενεργητική φωνή. (Μονάδες 3) Μονάδες 10

**ΑΠ. i.** η φράση «Cum civitas bellum gerit» είναι δευτερεύουσα επιρρηματική, χρονική πρόταση, της οποίας ο σύνδεσμος cum ονομάζεται επαναληπτικός (μαζί με οριστική δηλώνει την αόριστη επανάληψη).

**ii.** συντακτική αναγνώριση: «Cum civitas bellum gerit»

gerit: ρήμα //civitas: υποκείμενο του ρήματος gerit. //bellum: αντικείμενο του ρήματος gerit.

«magistrātus creantur»

creantur: ρήμα //magistrātus: υποκείμενο του ρήματος creantur.

Μετατροπή στην ενεργητική φωνή της πρότασης «magistrātus creantur (a Germanis)»

*→ (Germani) creant magistrātus.*

1. **Vinum a mercatoribus ad se importāri non sinunt (Germani).**

Αφού αναγνωρίσετε τη σύνταξη (ενεργητική-παθητική) (μονάδες 2) και συγκεκριμένα τη σύνταξη του απαρεμφάτου, να τη μετατρέψετε στην αντίθετή της (μονάδες 8).

**ΑΠ.** Στην πρόταση «Vinum a mercatoribus ad se importāri non sinunt (Germani)» η σύνταξη του απαρεμφάτου είναι παθητική.

Μετατροπή στην ενεργητική φωνή της σύνταξης του απαρεμφάτου στη φράση «Vinum a mercatoribus ad se importāri non sinunt (Germani)» → *Mercatores ad se importāre vinum non sinunt (Germani).*

1. **«Cum civitas bellum gerit»:** Να χαρακτηρίσετε τη δευτερεύουσα πρόταση ως προς το είδος της (Μονάδες 5), να προσδιορίσετε το είδος του συνδέσμου cum (Μονάδες 2) και τι εκφράζει (Μονάδα 2), καθώς και την έγκλιση με την οποία εκφέρεται (Μονάδα 1).

**ΑΠ.** «Cum civitas bellum gerit»: Είναι δευτερεύουσα επιρρηματική, χρονική πρόταση, εισάγεται με τον χρονικό επαναληπτικό σύνδεσμο cum που εκφράζει την (αόριστη) επανάληψη και εκφέρεται με οριστική, χρόνου Ενεστώτα.